Diari Oficial de la Generalitat Valenciana


Sumari del DOGV 7885, del 30-09-2016 (2016/7347)

RESOLUCIÓ de 27 de juliol de 2016, de la Subdirecció General de Relacions Laborals de la Direcció General de Treball i Benestar Laboral, per la qual es disposa el registre i la publicació de l'acta de l'acord de la Comissió Paritària del Conveni col·lectiu de centres i serveis d'atenció a persones amb discapacitat de la Comunitat Valenciana per mitjà del qual s'interpreta l'article 110 del conveni (Codi 11959636124184).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7885

Data del DOGV
:   30-09-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/7347


Data del document
:   27-07-2016

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * conveni col·lectiu

RESOLUCIÓ de 27 de juliol de 2016, de la Subdirecció General de Relacions Laborals de la Direcció General de Treball i Benestar Laboral, per la qual es disposa el registre i la publicació de l'acta de l'acord de la Comissió Paritària del Conveni col·lectiu de centres i serveis d'atenció a persones amb discapacitat de la Comunitat Valenciana per mitjà del qual s'interpreta l'article 110 del conveni (Codi 82823427190942). [2016/7347]  
Vist el text de l'acta de l'acord de la Comissió Paritària del Conveni col·lectiu de centres i serveis d'atenció a persones amb discapacitat de la Comunitat Valenciana, per mitjà del qual s'interpreta l'article 110 del conveni, subscrit, per la part empresarial, per representants de les organitzacions AGEVALCEE i FEAD, i, per la part dels treballadors, per representants dels sindicats FE-CCOO-PV i FETE-UGT-PV, i de conformitat amb allò que es disposa en l'article 90, apartats 2 i 3, del Text Refós de la Llei de l'Estatut dels Treballadors, aprovat pel Reial Decret Legislatiu 2/2015, de 23 d'octubre; en l'article 2 del Reial Decret 713/2010, de 28 de maig, sobre registre i depòsit de convenis i acords col·lectius de treball, i en l'article 3 de l'Ordre 37/2010, de 24 de setembre, per la qual es crea el Registre de la Comunitat Valenciana de Convenis i Acords Col·lectius de Treball, aquesta Subdirecció General de Relacions Laborals, d'acord amb el que s'estableix en l'article 51.1 de l'Estatut d'Autonomia de la Comunitat Valenciana, en el Decret 157/2015, de 18 de setembre, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, i en l'article 4.3 de l'Ordre 37/2010, resol:  
  
  
Primer  
Ordenar-ne la inscripció en el Registre de la Comunitat Valenciana de Convenis i Acords Col·lectius de Treball, amb la notificació a la comissió negociadora i el depòsit del text de l'acta.  
  
Segon  
Disposar-ne la publicació en el Diari Oficial de la Comunitat Valenciana.  
  
València, 27 de juliol de 2016.- El subdirector general de Relacions Laborals: Juan Ignacio Soler Tormo.  
  
  
Acta de la 6a reunió de la Comissió Paritària del VII Conveni col·lectiu laboral autonòmic de centres i serveis d'atenció a persones amb discapacitat.  
  
Per les organitzacions patronals:  
Per FEAD:  
Miguel Infantes Pérez  
Catalina Estevan Estevan  
  
Per AGEVALCEE:  
Martín Jiménez Sánchez  
José Manuel Guillem Fernández  
  
Per les organitzacions sindicals:  
Per la FE CCOO-PV:  
Pepa Ramis Pérez  
Elena Albert Roberto  
Jorge Alzamora Lillo  
  
Per FETE-UGT-PV:  
Ana Luzzi Angosto  
Juan Ramón Prades Prades  
  
A València, als locals d'AGEVALCEE, a les 12.30 hores del dia 21 de juny de 2016, es reuneixen les persones relacionades al marge en representació de les seues respectives organitzacions, i es passa a tractar la consulta plantejada sobre la interpretació de l'article 110 del conveni, que estableix el dret del professorat dels col·legis d'educació especial a percebre una paga d'antiguitat, concretament:  
- Si una persona té dret a cobrar la paga d'antiguitat en l'empresa quan ja ha complit més de vint-i-cinc anys.  
- Si s'ha establit algun termini per a sol·licitar la paga d'antiguitat.  
  
- Quins requisits són necessaris per a sol·licitar aquesta paga.  
La comissió de seguiment acorda per unanimitat que una persona amb més de vint-i-cinc anys d'antiguitat té dret a cobrar aquesta paga, que en el conveni no s'estableix cap termini per a sol·licitar-la i que l'únic requisit és haver complit almenys vint-i-cinc anys d'antiguitat en l'empresa.  
Així mateix, s'acorda enviar aquestes definicions a la Conselleria d'Economia Sostenible, Sectors Productius, Comerç i Treball per a la publicació en el DOCV.  
I, sense més assumptes per tractar, s'alça la sessió a les 12.00 hores.